钦定古今图书集成/明伦汇编/氏族典/第026卷 > 《王应麟姓氏急就篇》 > 洪邦光
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪邦光

按《泉州府志》：“邦光，字世龙，隆庆戊辰进士。性沈静简
默，至其为政，度民便利，竭蹶成之。初守无为州，擢同
知云南府，秩满，宪副贵州都清诸苗最犷悍，邦光留
意经略，宣示威信，叛苗各奉约束。久之，擢参藩政，寻
擢按察使，备兵川东。念父母老，驰至家，杜门扫轨，朝
夕侍奉，未几卒。所著有《三则要言》。”